News Update: Cathie Wood ย้ายสำนักงานมาฟลอริดา เลี่ยงค่าเช่า + ภาษีแพง ในนิวยอร์ก ชี้ Ark ไม่ใช่บริษัทแบบดั้งเดิมใน Wall Street - FINNOMENA
Ark Investment ของ Cathie Wood เตรียมปิดสำนักงานที่นิวยอร์กอย่างถาวร ในปลายเดือน ต.ค. และเตรียมย้ายสำนักงานใหญ่ไปที่ศูนย์รวมบริษัทการเงินในรัฐฟลอริดา
7 ต.ค. 2564

Ark Investment ของ Cathie Wood เตรียมปิดสำนักงานที่นิวยอร์กอย่างถาวร ในปลายเดือน ต.ค. และเตรียมย้ายสำนักงานใหญ่ไปที่ศูนย์รวมบริษัทการเงินในรัฐฟลอริดา
เมื่อวานนี้ (7 ต.ค.) Cathie Wood กล่าวในแถลงการณ์ว่า Ark Invest ไม่ใช่บริษัทจัดการสินทรัพย์แบบดั้งเดิมใน Wall Street โดยเตรียมย้ายพนักงานทั้งหมด 38 คนไปที่เมืองเซนต์ปีเตอร์สเบิร์ก และจะสร้างศูนย์นวัตกรรมเพื่อรักษาและดึงดูดบุคคลความสามารถสูง
โดย Ark Investment ร่วมกับ Elliott Investment ของ Paul Singer ในการจัดตั้งสำนักงานใหญ่ที่รัฐฟลอริดา ซึ่ง Elliott Investment ย้ายมาจากแมนฮัตตันในนิวยอร์ก
การแพร่ระบาดของโควิด-19 ทำให้รัฐฟลอริดากลายมาเป็นจุดหมายปลายทางของบริษัทด้านการลงทุนหลายแห่ง เพราะการ work-from-home ได้ปฏิวัติรูปแบบการทำงาน และทำให้หลายบริษัทเริ่มพิจารณาย้ายสำนักงานจากศูนย์กลางธุรกิจที่ค่าเช่าที่แพงอย่างนิวยอร์กและซานฟรานซิสโก มายังปาล์มบีช และไมอามี ในรัฐฟลอริดาแทน
ผู้นำรัฐฟลอริดาพยายามมาตลอดหลายปีเพื่อทำให้ฟลอริดากลายเป็นศูนย์กลางอุตสาหกรรมการเงินและการจัดการสินทรัพย์ และด้วยอัตราภาษีในระดับต่ำของฟลอริดาทำให้บริษัทการเงินส่วนใหญ่เริ่มตั้งสำนักงานย่อยที่ฟลอริดา ส่วนการตั้งสำนักงานใหญ่เลยแบบ Ark มีเพียงไม่กี่บริษัท
ตามข้อมูลของ ก.ล.ต. สหรัฐฯ ในเดือน ก.ย. ฟลอริดามีสินทรัพย์ภายใต้การบริหารของบริษัทต่างๆ เพียง 1.4% เทียบกับ 22% ในนิวยอร์ก และยังน้อยกว่าหลายรัฐ ซึ่งรวมถึง แคลิฟอร์เนีย แมสซาชูเซตส์ และเพนซิลเวเนีย
อ้างอิง: www.bloomberg.com/news/articles/2021-10-06/cathie-wood-s-ark-leaving-nyc-in-shift-to-florida-headquarters
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARK Investment
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA